Grand Theft Auto: San Andreas

***Grand Theft Auto: San Andreas*** (**GTA:SA**) er et amerikansk tredjepersonsactionspill i Grand Theft Auto-serien utviklet av Rockstar North og gitt ut på PlayStation 2 i 2004 (2007 i Japan) i tillegg til PC og Xbox i 2005, Apple Macintosh i 2011, iOS og Android i 2013

Spillet fikk aldersgrense 18 år ettersom at det inneholder henvisninger til narkotika, blodig og til tider meningsløs vold, og grovt språk.

I den tredje utgivelsen av GTA i 3D er vedkommende som spiller figuren «Carl Johnson» (CJ) i den fiktive staten San Andreas (basert på virkelighetens California og Nevada) på 1990-tallet). Hovedpersonen Carl Johnson reiser tilbake til San Andreas etter at moren blir drept. Spillet har beholdt elementer fra de andre utgivelsene i serien, men denne gangen foregår ikke spillets handling bare i en by, men i tre betydelig større byer (Los Santos, San Fierro og Las Venturas). Byene er forbundet med kilometervis med landskap av ulik art, som skog, ørken, fjell, hav og lignende.

Mange kjente musikere og skuespillere har også vært med for å legge stemmer til de ulike karakterene, på listen over de som har dubbet en eller flere karakterer er blant annet: Cher, Michael Douglas, Phil collins, Samuel L. Jackson og Joe Pesci.

## San Andreas
San Andreas er et etnisk mikrokosmos med et høyt antall immigranter og innvandrere i hele USA. Ved å gå gjennom en av de tre største byene er modellert av Los Angeles, San Francisco og Las Vegas. Los Santos med sine kjendiser og mange ghettoer, San Fierro med sitt eklektiske kunstnersamfunn, og Las Venturas med sine glamorøse casinoer.

San Andreas har variert topografi. Fra den majestetiske Mount Chilliad i Whetstone, den tette skogen i Red County, den tørre ørkenen i Bone County og det naturskjønne vannet som omringer hele staten. San Andreas er ikke bare en hyllest til menneskeskapte infrastrukturer, men en gave fra Moder Natur som beviser hennes gavmildhet, kompleksitet og skala i denne fantastiske staten.

Økonomien i staten en stor ukontrollerbar og nesten litt skummel. De tre store byene bidrar i forskjellig grad til i økonomien. Los Santos' Vinewood er verdens ledende filmby, som tjener på sin filmindustri, TV og underholdningsbransjen. San Fierro er den største havnebyen med lasteskip som kjører inn og ut av havna hver dag. Spillebyen Las Venturas bidrar gjennom gamblere som spiller vekk barnas college-penger, pensjoner og mer.

## Historie
Spilleren følger Carl Johnson som kommer tilbake til hjembyen sin Los Santos etter 5 år i Liberty City. Ikke før han har kommet hjem blir han anklaget av korrupte politimenn for et mord han ikke har begått. Politiet stjeler pengene hans og etterlater han midt i området til en fiendtlig kriminell gjeng, Ballas. Da Carl kommer hjem til Grove Street, finner han venner og familie i oppløsning. Gjengen hans, Grove Street Families, har blitt oppdelt i flere mindre gjenger og erkefienden Ballas tar stadig større deler av området. Johnson bestemmer seg for å ta opp kampen med de to faktorene, Ballas og narkotika, som ødelegger det han har kjært.

## Spillingen
Som allerede nevnt dekker den fiktive staten San Andreas et enormt område. Fra starten av er bare Los Santos åpnet opp, men senere i spillet kan man reise hvor man vil. Man kan kjøre helikopter over San Fierro, spille bort millioner av dollar i Las Venturas eller bare cruise rundt i gatene i Los Santos (Los Angeles). Spilleren kan også skyte på sivile mennesker, noe som har ført til at spillet har fått kritikk og bidratt til 18-årsgrensen. Man kan kjøpe skytevåpen, skuddsikker vest, granater og annet i våpenbutikken AmmuNation.

Som i de to forrige spillene i serien er det flere radiostasjoner som kan bli hørt når spilleren går inn i en bil eller setter seg på en motorsykkel. Spilleren har muligheten til å slå av radioen. Det er 11 stasjoner, hvor 10 av dem inneholder musikk. Hver av disse stasjonene inneholder hver sin sjanger med sanger fra forskjellige tidsperioder.

Radiostasjonene er som følger:

CSR 103.9 spiller new jack swing og swingbeat-sanger.

Master Sounds 98.3 spiller klassisk funk, soul og rare groove.

SF-UR spiller tekno og house.

Radio Los Santos spiller vestkyst rap-/hiphop-sanger fra mellom 1988 og 1992.

Playback FM spiller rap-/hiphop-sanger fra det slutten av 80-tallet, hovedsakelig fra den amerikanske østkysten.

K-DST spiller klassisk rock.

Radio X spiller grunge og alternativ rock.

K-JHA West spiller dancehall of reggae.

Bounce FM spiller disco og funk fra 70- og 80-tallet.

K Rose spiller klassisk country.

WCTR er den eneste stasjonen som ikke spilmer musikk. Istedenfor inneholder den flere dokumentar show, nyhetssendinger og show der de som hører på kan ringe inn og snakke med radio-hosten.

Spilleren kan påvirke figurens utseende ved å trene, spise, skifte frisyrer, klær og annet. Spillerens spillestil påvirker også figurens personlighet. Tilnærmet alle bilene i spillet kan tilpasses etter smak og behag ved å besøke forskjellige verksteder, her kan man kjøpe nye felger, omlakkere bilen, installere NOS-tanker og lignende. Det finnes og et eget verksted i Los Santos kun for Lowrider-biler. CJ kan også kjøre fly, motorsykler, scooter, helikopter, og båter.

## Gjenger
Mye av historien i GTA San Andreas er bygd opp av gjengkriminalitet.

**Grove Street Families**: Er Carl Johnsons egen gjeng og er ledet av hans bror Sean «Sweet» Johnson. Det er en afroamerikansk gjeng som kler seg i grønt og holder til i området rundt Grove Street. Blant de øverste gangsterne finner vi CJ' venner «Big Smoke» og «Ryder».

**Ballas**: En fiendtlig afroamerikansk gjeng som holder til rundt Glen Park og som kler seg i lilla. De har dratt i land narkoavtaler med andre gjenger og kjemper for å drive Grove Street Families ut av Los Santos. Deres erkefiende er Grove Street Families

**Los Santos Vagos**: En latinamerikansk gjeng som kler seg i gult og har sitt territorium i Los Santos østre og sørlige del. Deres erkefiende er Varrios los Aztekas.

**Varrios los Aztekas**: En latinamerikansk gjeng bosatt i Los Santos som kler seg i turkis og som er relativt liten og blander seg sjelden i større gjengopprør. Deres erkefiende er Los Santos Vagos.

**Da Nang Boys**: En vietnamesisk gjeng som kler seg i ulike klær uten særskilt farge. De er svært brutale og holder til i havneområdene i San Fierro. Deres erkefiende er Triaden/Mountain Cloud Boys.

**Triaden**: En kinesisk mafiagjeng som er kledd i svart og kjører ofte store motorsykler. Mountain Cloud Boys er en avdeling av Triaden. Gjengmedlemmene i triaden er væpnet med Ak 47 og Katanaer.

**San Fierro Rifa**: Mindre farlig gjeng bosatt i San Fierro som er kledd i turkis. De har vært involvert i narkotikahandel med Los Santos Vagos. Vanligvis utstyrt med 9. pistol, men bruker de veldig sjelden. Flykter som oftest. Ingen særskilt erkefiende.

**Mafiaen**: Ingen gategjeng, men mafia som holder til i Las Venturas, og operer i det skjulte. De driver blant annet Caligulas kasino. Deres erkefiende er Triaden.

## Personer
Man møter mange forskjellige personer underveis i GTA SA. Her er noen av dem:
* **Carl «CJ» Johnson**: Gjengkriminell, tilhører Grove Street Families, og er spillets hovedperson. 
* **Sean «Sweet» Johnson**: CJs bror. Leder for Grove Street Families. Kjemper en innbitt kamp mot narkotika i egne rekker. Lojal til det siste. Litt naiv og smådum.
* **Melvin «Big Smoke» Harris**: Høytstående medlem i Grove Street Families. Egoist av øverste grad og tenker alltid langsiktig.
* **Lance «Ryder» Wilson**: Høytstående medlem i Grove Street Families. Voldelig og uforutsigbar. Slo ned en lærer på videregående skole(High School) for å ha på seg lilla klær (Ballas farger). Krangler/kverulerer ofte med CJ og røyker marihuana til de andres ergrelse. (Stor tilknytning til «Big Smoke».)
* **Kendl Johnson**: CJs søster. Forsøker å rydde opp i familien. Familien og gjengens kloke hode. Prøver å få CJ og Cesar ut av gjenglivet. Kjæreste med Cesar Vialpando fra den rivaliserende gjengen til CJ.
* **Cesar Vialpando**: Latinamerikansk gjengleder for *Varrios los Aztekas*. Kjæreste med Kendl. Trass i at CJ ikke likte at Cesar er sammen med søsteren til CJ, Kendl, blir han en god venn av CJ.
*  **Marshal Frank Tenpenny**: Korrupt politimann (har myndighet i hele staten San Andreas). Arrogant, maktutnyttende og farlig. Presser CJ og benytter ham til å drepe vitner og å fjerne bevismateriale som kan gjøre at Tenpenny blir dømt. (Stor tilknytning til Mike Toreno.)
* **Deputy Marshal Eddie Pulaski**: Tenpennys høyre hånd. Gjør alt som Tenpenny sier.
* **Catalina:** Har et kort kjærlighetsforhold med CJ, hun bor alene i en hytte i Fern Ridge. Er svært voldelig og har kraftige humørsvingninger. CJ hjelper henne på enkelte oppdrag med å stjele tankbiler og rane banker. Utenfor hytta hennes i Fern Ridge kan man se tre graver, og det sies at Catalina hadde tre kjærester og drepte dem alle. (når man har «runda» spillet, vil Catalina ringe CJ gjentatte ganger og lage sexlyder.)
* **Jeffery «OG Loc» Martin**: *Wannabe* gangster som egentlig ikke gjør noe positivt for gjengen. Eier null lojalitet, men krever gjentatte tjenester fra CJ. Meget mislykket rapper.
* **Madd Dogg**: Kjent rapartist. Får karrieren sin ødelagt når boka med rappetekstene havner i feil hender. 
* **Wu Zi Mu «Woozie»**: Kult gjengmedlem (Mountain Cloud Boys) kledd i svart dress. Er fullstendig blind, men kjører bil. En god venn for CJ. Åpner Four Dragons Casino i Las Venturas.
* **The Truth**: Hippie. Er opptatt av og overbevist av mange konspirasjonsteorier og er en slags venn av CJ. 
* **Departementsråd Mike Toreno**: Jobber for den amerikanske regjeringen og styrer det meste som foregår i spillet. Regnes som relativt farlig og benytter kontroversielle arbeidsmetoder som innebærer drap på andre statsansatte, korrupsjon, lobbyvirksomhet og utpressing. Har mange kontakter (er blant annet den som gir CJ utreise-forbud fra Los Santos i første del av spillet) og har derfor stor innflytelse hos politikere, politi og rettsvesen.
* **Ken Rosenberg**: Mislykket og feig mafialeder. På randen av sammenbrudd, ber CJ om hjelp.
* **Maccer:** Britisk bandmedlem og kronidiot. Tidligere medlem av «The Gurning Chimps», et ned-dopet danseband fra Manchester.
* **Paul**: Britisk bandleder.

## Mottakelse
GTA San Andreas (SA) fikk en god mottakelse av både anmeldere og spillere. Spillet fikk blant annet 9,6/10 hos *[[GameSpot]]* og PlayStation 2-versjonen fikk 10/10 hos alle magasiner og spillblad.

## Referanser


## Eksterne lenker
*